el el el el el el el el el el el el el el el el el ja el el el el el el el el el el el en nl el el el el el el el eo el el el el el el el el el el el el el en fr fr en el el el en el en el el el el el el el el el el el el el el el el el el en el el el el el el el el el el el el el el el el el el en el el el el el de el en yue el el el el el el el el en el el el el el el el el el el el el el
Η Έσση (γερμανικά: Hessen, προφέρεται Χέσσεν) είναι ομόσπονδο κρατίδιο της κεντρικής Γερμανίας. Συνορεύει με τα κρατίδια της Βόρειας Ρηνανίας-Βεστφαλίας, της Κάτω Σαξονίας, της Θουριγγίας, της Βαυαρίας, της Βάδης-Βυρτεμβέργης και της Ρηνανίας-Παλατινάτου. Έχει ως πρωτεύουσα την αριστοκρατική πόλη Βίζμπαντεν, ενώ άλλες σημαντικές πόλεις του κρατιδίου είναι η Φρανκφούρτη (η μεγαλύτερη πόλη της Έσσης και το οικονομικό κέντρο της Γερμανίας), το Κάσσελ, το Ντάρμστατ, το Όφενμπαχ και το Γκίσεν. Έχει συνολικό πληθυσμό 6.070.200 κατοίκους (Φεβρουάριος 2008).
δεδομένα (π • σ • ε )
6 Πολιτική, σύμβολα και ονομασία
Το Κάσσελ, η θέα από το Ανάκτορο του Βίλχελμσχεε
Φρανκφούρτη, η θέα από έναν ουρανοξύστη
Με εξαίρεση το νοτιοδυτικό της τμήμα, η Έσση είναι κυρίως ορεινή και διασχίζεται από τους ποταμούς Φούλντα, Λαν και Μάιν. Εκτείνεται μεταξύ του άνω ρου του Βέζερ προς τα βορειοδυτικά και του μέσου Ρήνου προς τα νοτιοδυτικά. Το κρατίδιο περιλαμβάνει την οροσειρά Τάουνους, η οποία ορίζεται από το Λαν και τον Μάιν, και τον ηφαιστειακό όγκο Φόγκελσμπεργκ. Στα νότια περιλαμβάνει μερικώς τα όρη Όντενβαλντ. Η περιοχή καλύπτεται από πυκνά δάση και βοσκότοπους.
Ο νότος του κρατιδίου είναι ιδιαίτερα πυκνοκατοικημένος με τη μητροπολιτική περιοχή της Φρανκφούρτης που περιέχει και τις πόλεις Όφενμπαχ, Ντάρμστατ και Βιζμπάντεν. Στο κεντρικό μέρος βρίσκονται οι πόλεις Γκίσεν και Μάρμπουργκ. Ανατολικά βρίσκεται η πόλη Φούλντα και βόρεια το Κάσσελ. Εκτός από το ανατολικό μέρος οι γεωγραφικές περιοχές αντιστοιχούν στις διοικητικές περιφέρειες.
Η Έσση διαιρείται σε τρεις διοικητικές περιφέρειες (Bezirke) οι οποίες περιλαμβάνουν συνολικά 21 επαρχίες (διοικητικά αντίστοιχες νομών):
Γκίσεν (Gießen) με διοικητική έδρα το Γκίσεν
Κάσσελ (Kassel) με διοικητική έδρα το Κάσσελ
Ντάρμστατ (Darmstadt) με διοικητική έδρα το Ντάρμστατ
Οι ανεξάρτητες από επαρχίες αστικές περιφέρειες (Kreisfreie Städte) της Έσσης είναι οι εξής:
Στη βόρεια Γερμανία οι κάτοικοι είναι ως επί το πλείστον Ευαγγελικοί χριστιανοί και στη νότιο Γερμανία Καθολικοί χριστιανοί. Τα σύνορα των δύο περνάνε μέσα από το κρατίδιο της Έσσης. Υπάρχουν όμως και θρησκευτικές νησίδες της άλλης πλευράς, στις οποίες οι κάτοικοι έχουν μεγάλη δογματική προσήλωση.
Μηλόκρασο σε παραδοσιακό ποτήρι και κανάτα από την Έσση
Η διεθνώς γνωστότερη σπεσιαλιτέ της Έσσης είναι τα Λουκάνικα Φρανκφούρτης, τα οποία παραδοσιακά προσφέρονται με ξινό λάχανο (Sauerkraut). Αντί για μπίρα, η οποία έχει επίσης μια σχετική παράδοση, οι κάτοικοι της Έσσης συχνά προτιμούν το μηλόκρασο η και χυμό από μήλο. Συνήθως την εποχή του Πάσχα προσφέρεται η Γκρύνε Σόσε (Grüne Soße, πράσινη σάλτσα), ένα είδος κρύας σούπας από λαχανικά. Στο βόρειο μέρος του κρατιδίου μια τοπική σπεσιαλιτέ είναι το τοπικό λουκάνικο "Άλε Βουρστ" (Ahle Wurst, "παλιό" λουκάνικο λόγω μακράς ωρίμανσης), που προσφέρεται στην ώριμη, αλλά και σε φρέσκια μορφή. Ένα γλύκισμα στη Φρανκφούρτη είναι τα Μπέτμενχεν (Bethmännchen), που είναι κομμάτια μάρτσιπαν (αμυγδαλόπαστας) φλαμπέ με αμύγδαλα.
Το κρατίδιο είναι ένα από τα πλουσιότερα της Γερμανίας. Το ακαθάριστο εθνικό προϊόν της το 2012 ήταν 227 δισεκατομμύρια € [2]. Η Έσση είναι η 31η μεγαλύτερη οικονομία του κόσμου. Επίσης οι δύο δήμοι της Γερμανίας με τους πλουσιότερους κατοίκους που βρίσκονται στην Έσση, είναι το Κένιγκσταϊν (Königstein) και το Μπαντ Χόμπουργκ.
Μεγάλες και γνωστές εταιρίες με έδρα το κρατίδιο είναι η Deutsche Bank, Commerzbank, Fraport, Merck, B. Braun, Buderus και Deutsche Börse. Καμμία από τις μεγάλες βιομηχανίες μετάλλου ή ανθρακωρυχεία δεν βρίσκονται στην Έσση.
Το Hessischer Rundfunk είναι η κρατική ραδιοφωνία και τηλεόραση της Έσσης, και μέλος της κοινοπραξίας ARD. Σημαντικότερη εφημερίδα είναι η Frankfurter Allgemeine Zeitung (FAZ) που διαβάζεται σε όλη τη Γερμανία. Αρκετοί εκδοτικοί οίκοι είχαν ή έχουν έδρα τη Φρανκφούρτη, όπου διοργανώνεται και η Διεθνής Έκθεση Βιβλίου.
Πολιτική, σύμβολα και ονομασίαΕπεξεργασία
Ο εθνικός ύμνος του κρατιδίου είναι το Hessenlied (ο ύμνος της Έσσης), ενώ η Σημαία της Έσσης είναι ερυθρόλευκη. Σύμβολο είναι το λιοντάρι. Το κρατίδιο ιδρύθηκε το 1947 ενώ παλαιότερα υπήρχαν μέχρι το 1918 τα πριγκιπάτα της Έσσης, που χωρίστηκαν από τους διαδόχους. Η ονομασία είναι Έσση (Hessen) και σπανιότερα η Χώρα τον Έσσων (Hessenland). Η αρχαία Ελληνική ονομασία είναι Ασσία και στα λατινικά Hassia.
Μια ιδιοτροπία στο σύνταγμα του κρατιδίου ήταν η ποινή θανάτου, που δεν μπορεί όμως να εκτελεστεί, διότι οι ομοσπονδιακοί νόμοι της Γερμανίας (στο γερμανικό σύνταγμα αναγράφεται η φράση "Bundesrecht bricht Landesrecht." (άρθρο 31 του γερμανικού συντάγματος) – Ο ομοσπονδιακός νόμος είναι ανώτερος από τον τοπικό νόμο.[3]) υπερισχύουν νομικά των νόμων των κρατιδίων. Κάθε τέσσερα χρόνια διεξάγονται τοπικές εκλογές στο κρατίδιο για την ανάδειξη των μελών του τοπικού Κοινοβουλίου (Landtag) με έδρα το Βίζμπαντεν. Πρωθυπουργός του κρατιδίου είναι ο Φόλκερ Μπουφιέ, προσκείμενος στην CDU από τις 31 Αυγούστου 2010.
Το 2018 η διάταξη για τη ποινή θανάτου αφαιρέθηκε από το σύνταγμα της Έσσης μετά από δημοψήφισμα, όπου το 83% των ψήφων ήταν υπέρ της κατάργησης.[4]
Κύριο λήμμα: Κρατιδιακές εκλογές της Έσσης (2018)
Κύριο λήμμα: Κρατιδιακές εκλογές της Έσσης (2008)
Οι εκλογές που διεξήχθησαν στις 27 Ιανουαρίου του 2008 είχαν ως αποτέλεσμα το κυβερνών κόμμα CDU (Χριστιανοδημοκρατική Ένωση) σχεδόν να ισοψηφίσει με τους Σοσιαλδημοκράτες SPD. Οι εκλογές ήταν οι πρώτες στις οποίες έλαβε μέρος το Κόμμα των Πειρατών (Piratenpartei)[5].
Αποτελέσματα των βουλευτικών εκλογών στην Έσση το 2009
Οι εκλογές του 2009 διεξήχθησαν πρόωρα στις 18 Ιανουαρίου 2009 μετά την αποτυχία των Σοσιαλδημοκρατών να σχηματίσουν κυβέρνηση μειοψηφίας[6]. Το κυβερνών κόμμα Χριστιανοδημοκρατική Ένωση (CDU) όπως και η Αριστερά διατηρήθηκαν στα ίδια επίπεδα με τις εκλογές του 2008 και το πρώτο παρουσίασε μικρή αύξηση. Αντίθετα το Σοσιαλδημοκρατικό Κόμμα SPD απώλεσε 13%, ποσοστό που πήγε στο Ελεύθερο Δημοκρατικό Κόμμα (FDP). Οριακά με μόλις άνω του 5% εισήχθη στο τοπικό κοινοβούλιο[7] το αριστερό κόμμα Η Αριστερά (Die Linke).
Κύριο λήμμα: Κρατιδιακές εκλογές της Έσσης (2013)
↑ de .statista .com /statistik /daten /studie /155150 /umfrage /entwicklung-der-bevoelkerung-von-hessen-seit-1961 /.
↑ «Grundzahlen Bruttoinlandsprodukt, Bruttowertschöpfung». Αρχειοθετήθηκε από το πρωτότυπο στις 14 Σεπτεμβρίου 2012. Ανακτήθηκε στις 29 Ιουλίου 2011.
↑ article 31 GG It would, of course, also be inactive due to lack of an implementing penal law today.
↑ «Hessians Hope to Weave Election Magic». 2008. Αρχειοθετήθηκε από το πρωτότυπο (html) στις 23 Ιανουαρίου 2008. Ανακτήθηκε στις 7 Ιανουαρίου 2008.
↑ «Umfrage in Hessen zeigt erdrutschartige Verluste für SPD». Reuters. 4 Δεκεμβρίου 2008. Αρχειοθετήθηκε από το πρωτότυπο στις 22 Ιανουαρίου 2009. Ανακτήθηκε στις 5 Δεκεμβρίου 2008.
↑ «Άνετη επικράτηση των Χριστιανοδημοκρατών δείχνουν οι κάλπες στην Έσση». in.gr. 19 Ιανουαρίου 2009. Αρχειοθετήθηκε από το πρωτότυπο στις 12 Μαρτίου 2009. Ανακτήθηκε στις 20 Ιανουαρίου 2009.
Τα Wikimedia Commons έχουν πολυμέσα σχετικά με το θέμα
Το κρατίδιο της Έσσης
Αυτό το λήμμα σχετικά με τη γεωγραφία της Γερμανίας χρειάζεται επέκταση. Μπορείτε να βοηθήσετε την Βικιπαίδεια επεκτείνοντάς το.π • σ • ε